Paterna crea 18 noves places d'aparcament en la Plaça Dos de Mayo, respectant les seues zones verdes
03/07/2020

# Paterna crea 18 noves places d'aparcament en la Plaça Dos de Mayo, respectant les seues zones verdes

[![Paterna crea 18 nuevas plazas de aparcamiento en la Plaza Dos de Mayo, respetando sus zonas verdes](/images/noticias/2020/06/6461/6461_lg.jpg)](/images/noticias/2020/06/6461/6461_lg.jpg)

03.07.2020

Les obres de reordenació de la plaça, a més de dotar al barri d'Alborgí de més espai públic per a aparcar, milloren l'accessibilitat per als vianants i mobilitat rodada de la zona, respectant l'històric arbratge i tenint en compte a la Falla Dos de Mayo

L'Ajuntament de Paterna ha creat 18 noves places d'aparcament en la Plaça Dos de Mayo de la ciutat.  
  
Amb aquesta actuació, les obres de la qual té una duració prevista de dos mesos, l'equip de govern socialista no sols reestructura l'ordenació de la plaça sinó que millora l'accessibilitat dels vianants i possibilita que els veïns i veïnes aparquen correctament els seus vehicles, optimitzant la imatge i la mobilitat de la zona.  
  
“Aquests treballs de reordenació urbana - que s'estan duent a terme sobre una superfície de 1.465 metres quadrats – també suposaran una millora de la connexió entre el barri d'Alborgí i el centre urbà de Paterna, ja que connecten amb les obres de remodelació del carrer Sant Antoni”, ha explicat la Tinenta Alcalde de Seguretat, Mobilitat i Transició, Núria Campos.  
  
Aquestes noves places d'aparcament formen part del pla que està duent a terme l'equip de govern, estudiant emplaçaments urbans per a habilitar més places d'aparcament en tots els barris i millorar l'estacionament a la ciutat.  
  
Les 18 places de pàrquing de la Plaça Dss de Mayo se sumen a les 40 places creades al carrer Federico García Lorca, a les 23 creades en santa Rita i a les 100 places que habilitarà en les parcel·les públiques situades entre els carrers Ramón Ramia Querol, Viver, Maestro Serrano i Trinquet sobre una superfície aproximada de 8.886,73 m².